Le Mont-Saint-Michel

Le Mont-Saint-Michel (čítaj: mon sen mišel, doslova Hora sv. Michaela) je francúzska obec, ktorá sa nachádza v departemente Manche, v regióne Dolná Normandia. Je to žulový, 80 metrov vysoký, prílivový ostrov (resp. polostrov – s pevninou je od r. 1879 spojený násypom) v severozápadnom Francúzsku v rovnomennom zálive na pobreží Normandie. Rozdiel výšky morskej hladiny pri prílive a odlive je asi 15 m (najviac v Európe), takže buď je „hora“ obklopená tekutými pieskami alebo „pláva v mori“. Odlivom sa obnažuje morské dno do vzdialenosti 10 – 15 km od pobrežia. Nachádzajú sa tu početné historické pamiatky (kláštorný kostol z 11. – 16. stor., gotické kláštorné budovy, opevnenia z 13. – 15. stor.). Ostrov, záliv a kláštor sú od roku 1979 zapísané do Zoznamu svetového dedičstva UNESCO. Poloha Obec má rozlohu 3,97 km². Najvyšší bod je položený 57 m n. m. a najnižší bod 5 m n. m. Obyvateľstvo Počet obyvateľov obce je 43 (2011). Nasledujúci graf zobrazuje vývoj počtu obyvateľov v obci. Zdroje: INSEE Referencie Pozri aj Zoznam obcí departementu Manche